cyanic-selkie/wikianc huggingface dataset:
Burt Munro
Herbert James «Burt» Munro (født 25. mars 1899 i Invercargill, New Zealand, død 6. januar 1978) var en newzealandsk motorsykkelfører. I 1967 satte han hastighetsrekord for motorsykler under 1000 ccm med sin ombygde 1920 modell Indian Scout på Bonneville Salt Flats i Utah. Den offisielle rekorden, som fortsatt gjelder (2008), er på 295,84 km/t.
I 2005 kom filmen En høyst uvanlig mann med Anthony Hopkins i hovedrollen, som bygger på historien om Burt Munro.
Filmens originaltittel: The worlds fastest indian
Zhenglan
Zhenglan (kinesisk: 正蓝旗; pinyin: Zhènglán Qí) er et banner – et slags fylke – i forbundet Xilin Gol i den autonome region Indre Mongolia i Folkerepublikken Kina.
Befolkningen var på 78,999 innbyggere i 1999.
Samferdsel
Kinas riksvei 207 løper gjennom banneret. Denne viktige trafikkåren begynner i Xilinhot lenger nord i Indre Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Roy Morten Dahl
Roy Morten Dahl (født 1975) er en norsk tidligere vektløfter fra Hommelvik som representerte Nidelv IL.
Han vant fire NM-gull og to NM-bronse i perioden 1994–1998.
Surround-lyd
Surround-lyd betegner teknologier som er utviklet for å utvide lydgjengivelse ved avspilling av forskjellige lydmedia fra en dimensjon (mono/venstre-høyre) til to eller flere dimensjoner.
Dette gjøres ofte for å oppnå et mer realistisk lydbilde i blant annet i kinolydsystemer, hjemmekino, videospill.
Mange surround-formater er utviklet gjennom årene. Det finnes for eksempel 5.1 surround-lyd på DVD-Audio (DVD-A) eller SACD (Super Audio CD), kvadrofoni, Dolby 5.1 Surround, DTS, DVD-Video (DVD-V) og MP3 Surround.
Surround-lyd kan bli laget på ulike måter. Den enkleste bruker flere høyttalere plassert rundt lytteren for å gjengi lyden i ulike vinkler. En annen måte er å prosessere lyden ved å bruke psykoakustiske plasseringsmetoder for å simulere et 3D lyd-område ved hjelp av hodetelefoner.
Surround på norsk
Det norske ordet for surroundlyd, kringlyd, ble først gang brukt i en kinesiskprodusert DVD-spiller i 2005. Fra 2007 har bl.a. det norske datamagasinet PC World brukt begrepet i en rekke artikler. Kringlyd er også foreslått som norsk avløserord av Språkrådet.
Surround-lyd spesifikasjoner
For de følgende seksjonene er det satt et punktum mellom antall adskilte kanaler i lyden og antall kanaler som er reprodusert under avspilling; Disse blir lagt til ved hjelp av matrixdekoding. Det er også satt punktum mellom antall kanaler som er reprodusert under avspilling og hvor mange høyttalere disse gjengis over. Bildene til høyre representerer antall kanaler og ikke antall høyttalere.
3.0 kanals Surround (Surround)
Eksporterer tre lydkanaler fra en stereo lydkilde:
4.0 kanals Surround (Kvadrofoni)
Gir 4 lydkanaler fra en stereo lydkilde:
5.1 kanals Surround (Dolby Digital, DTS)
Leverer 5 lydkanaler og én LFE-kanal fra en 6-kanals lydkilde:
Musikk-høyttalere skal plasseres i en ring rundt lytteren. Midten står på 0º, venstre og høyre er ± 30º og de to bak er på ± 110º. All må være like langt unna lytteren, og alle forsinkelser på surrounddekoderen må være slått av (0ms).
For film-surround skal fronthøyttalerne være plassert ved sidene på skjermen i ansiktshøyde. Høyttaleren i midten skal stå over eller under skjermen, så nær ørehøyde som mulig. Høyttalerne bak skal stå høyt på sideveggene litt bak lytterne.
7.1 kanals Surround (Dolby Digital Plus, DTS-HD, Dolby TrueHD)
Leverer 7 lydkanaler og én LFE-kanal fra en 8-kanals lydkilde:
Variasjon for 7.1 surround widescreen kinoformat:
Støtt
Støtt er en øygruppe som ligger helt nord på Helgelandskysten. Øygruppen ligger sentralt midt i skipsleia med gode kommunikasjoner til Bodø, Lofoten, Ørnes og sørover til Helgeland. Det er anløpssted for Nordlandsekspressen mellom Sandnessjøen og Bodø. Støtt har vært ett av de mest sentrale fiskeværene langs kysten i mange hunder år. Stedet har med sin bevaringsverdige bygningsmasse fått statusen "Støtt Gamle Handelssted".
I dag er Støtt mest kjent som en attraktiv reiselivsdestinasjon hvor det er etablert næringsdrift på det gamle handelsstedet. Det er overnatting i Bakeriet, Stabburet og Rorbua, samt restaurant i Gammelbutikken. Ved et besøk på Støtt kan du ta del i en rekke naturbaserte opplevelser som kajakk, rib turer, toppturer, breklatring på Svartisen, fisking, vandringer, sykling, bading mm. Mange turister benytter Støtt som en base eller som et ledd i øyhopping på Helgelandskysten.
Støtt har også matbutikk, ekspedisjon, gjestehavn og salg av diesel.
Støtt har i dag (2022) ca 30 fastboende. I tillegg er det mange som har hytter på Støtt. I løpet av sommeren har øya besøk av flere tusen turister.
Historie
Historien til Støtt går langt tilbake i tiden. Det er gjort viking funn fra nærområdet og det er derfor grunn til å tro at Støtt har hatt stor betydning for vikingens trafikk langs kysten. Stedet hadde status som jekteleie i mange hundre år og fiskerne sov ofte på land i såkalte Farhus. Tidlig på 1800 tallet fikk stedet status som handelssted og det er fra denne tiden store deler av den gamle bygningsmassen ble bygget.
I 1824 kjøpte Jekteskipper Jens Ellingsen Støtt. Sammen med sin kone Anna Elisabeth, datter av Sverdrup på Kjerringøy, drev de stedet i 5 år inntil de måtte returnere til Kjerringøy pga Sverdrups død. Anna Elisabeths søster, Kristiane Bolette, overtok så Støtt sammen med sin mann Bonsak Gotaas. Den rike storfamilien eide mange handelssteder langs Nordlandskysten, blant annet Nusfjord i Lofoten. Det var nære forbindelser til Kjerringøy og handelsmann Zahl, Anna Elisabeths nye mann, reddet Støtt flere ganger fra å gå konkurs. I 1884 overtok familien Hassel og i 1897 ble handelsmann Johan Sørensen eier av stedet. Næringsdriften på det gamle handelsstedet drives i dag av Sørensens 4. og 5. generasjon. Les på https://stott.no/
På Svenningsheia på Svenningen finnes flere bunkere og rester av kanonstillinger for et tysk kystartilleribatteri fra 2. verdenskrig. Batteriet, Heeres Küsten Batterie Stött 7/974 (HKB 7/974), ble oppsatt med fire 10,5 cm kanoner med skuddvidde 16 000 m i februar 1943.
Natur og geografi
Vest for Støtt ligger Støttværet naturreservat, som dekker flere småøyer og holmer i øygruppa.
Det blåser aldri vind fra sørøst på Støtt. Årsaken til dette skal være fjellformasjonene og beliggenheten i forhold til Svartisen
Rett nord for Støtt uti havet ligger det en ferskvannskilde. Les mer på https://govertsen.no/tv-prosjekter/
PFA Player of the Year
PFA Player of the Year er en engelsk fotballpris som deles ut på slutten av hver sesong i engelsk fotball. Prisen deles ut av spillerunionen Professional Footballers' Association og går til den fotballspilleren medlemmene i unionen synes ha vært den beste gjennom hele inneværende sesong. Spillerne selv avgjør hvem som vinner, og derfor er prisen den mest prestisjefylte i engelsk fotball. Den første prisen ble utdelt i 1974.
Boris Godunov (2011)
Boris Godunov (originaltittel: Борис Годунов) er en russisk film fra 2011, regissert av Vladimir Mirzojev.
Handling
Filmen var løst basert på skuespillet Boris Godunov fra 1825, produsert av Aleksandr Pusjkin. Historien begynner med åstedet for et drap i Uglitsj, i Jaroslavl oblast. Den unge arvingen til den russiske tronen har blitt myrdet, av ukjente personer. Mange år senere, under en pressekonferanse, kunngjør Godunov sin beslutning om å bestige tronen.
Men bak kongens rygg foregår det hemmelige konflikter blant forskjellige bojar-fraksjoner, som alle ønsker mer makt. Filmen viser at individuelle valg eller feilgrep raskt kan føre til en kjede av store fatale hendelser. Hvis en person sitter med makten, kan dette bli et problem for hele nasjonen.
Søren Zachariassen
Søren Zachariassen (født 18. september 1838 i Tomasbakken, Ramfjord, død 16. august 1915) var en norsk skipsfører, fangstmann, islos og gründer, knyttet til Svalbard. Han var ishavsskipper fra Tromsø, og deltok i fangst både til havs og på Spitsbergen. Zachariassen tok initiativ til de første fremstøt for å utvinne kull på Svalbard, og sto både bak den første kommersielle brytningen (1862) og den første virkelige gruva på øygruppen (1903).
Ishavsfangst
Han startet som matros i sluppen «Jens» som 17-åring, i 1854, for kaptein Erik Mattilas. To år senere seilte han på fangst i Vestisen med ishavslegenden Elling Carlsen. Under en fangsttur i 1862 forliste Zachariassen med «Prøven» i Isfjorden, og berget seg i land i Adventfjorden, hvor Zachariassen så det han tolket som russiske fangsthytter på Hotellneset. Under ventingen på bergingen rodde han til Bohemanneset og fant der en del kull, riktignok av ganske lav kvalitet. Fra 1865 til 1887 førte han jakten «Håbet».
Kullprøver og kulldrift
Sommeren 1899 var han igjen i Isfjorden siste sesong med jakten «Gottfred», som han førte til året etter. Zachariassen tok ut 600 hl kull fra Bohemanodden, Festningsodden og i Grønfjorden, og gjorde forsøk i Colesbukta og Kongsfjorden. Samme sommeren solgte han 2 tonn til fyrst Albert II av Monaco, og resten i Tromsø. Lasten på 567 hl ble solgt for 1 krone per hektoliter til Macks bryggeri og Tromsø Elektrisitetsverk.
I 1899 tok Zachariassen initiativ til å starte utvinning basert på kullet i Isfjorden, og sammen med Tromsø-skipperen Andreas Schrøder fikk han samlet investorer i Kristiania som startet Kulkompaniet Isefjord Spitsbergen med 9 000 kroner i selskapskapital. Zachariassen var medeier og i juli 1900 okkuperte selskapet land både på Bohemanneset og på Heerodden. Zachariassen satte opp et hus for 16 mann på Bohemanneset, den ble senere fangststasjon og står fortsatt (2013) i god behold. Samtidig ble «Schrøders hus» oppført på Heerodden. Feltet kastet derimot lite av seg med datidens anleggsteknikker.
På vei ned mot fastlandet våren 1900 nevnte han også sine kullfunn og ga kullprøver til ishavsskipperen Bernhard Pedersen fra Tromsø som med denne informasjonen fikk reist kapital til Bergen-Spitsbergen Kulgrubekompani som okkuperte feltene på Revneset.
Han ga også prøver til ishavsskipperen Henrik Næss fra Trondheim. Sammen med tre andre interesserte sendte Næss åtte mann til øygruppen for å ta «et eller andet kullfelt i besittelse». De slo seg til ved Hotellneset på vegne av Trondhjem-Spitsbergen Kulkompani, og skjerpet kull ved der hvor «Trøndergruva» ble anlagt i 1903, med amerikansk kapitalbistand.
Zachariassen bidro til dannelsen av Trondhjem-Spitsbergen, men heller ikke dette selskapet hadde særlig hell med å gjøre forekomsten i Platåberget drivverdig. I 1901 dro han med seilskøyta «Tetrel» og fisket ishavsrøye ved Russekeila og Kokerineset, hvor han satte opp en bygning og la ned 30 kasser med 50 literbokser hermetisk røye i hver. Han havarerte på vei ned, men ble berget.
Zachariassen ble aldri rik på sine forretninger, men tjente gode penger på å frakte utstyr og kull for de første selskapene som startet kullbryting i Isfjorden fram mot første verdenskrig. Fra 1902 seilte han stort sett som islos ved Spitsbergen, og deltok også ved Staxruds unnsetningsekspedisjon i sin siste sesong, 1913, med selfangeren «Hertha».
Chescandinavia
Penya Chescandinavia er en offisiell supporterklubb for den spanske fotballklubben Valencia CF, den eneste sådan i Norden. Supporterklubbens hovedformål er å fremme interessen for Valencia CF samt kulturen i Valenciaregionen. Antallet medlemmer var i 2007 ca. 40 personer, hvilket gjorde klubben til et av Valencias største supporterklubber utenfor Spania.
Historien
I 2003 startet det svenske nettstedet SvenskaFans en seksjon for Valencia med nyheter om klubben og et forum for diskusjon. Forumet vokste i popularitet, og i 2006 ble Foro Chescandinavia lansert som et frittstående forum for skandinaviske Valenciasupportere. Ut fra dette nettsamfunnet ble idéen om en supporterklubb født.
Penya Chescandinavia ble stiftet 29. august 2007 i Borås, Sverige i forbindelse med Valencias Mesterligakamp mot IF Elfsborg. Tilstede på stiftelsesmøtet var daværende klubbledelse med president Juan Soler i spissen.
Supporterklubben ble offisielt innviet i forbindelse med Valencias UEFA Cup-kamp mot Rosenborg i Trondheim 27. november 2008. Tilstede var Vicente Silla, daværende styremedlem i Valencia CF, og Jaume Part, president for Agrupació de Penyes (moderforeningen for Valencias supporterklubber).
Navnet
Ordet penya er valenciansk (spansk: peña) og er en betegnelse på forskjellige typer sosiale klubber eller fellesskap. Chescandinavia er et ordspill på fotballagets kallenavn, det valencianske uttrykket ¡Ché!, og Escandinavia, som reflekterer foreningens skandinaviske medlemsbase.
Bhutanotrechus
Utseende
Små til middelsstore, spinkle, brunrøde løpebiller med reduserte fasettøyne.
Levevis
Artene lever i huler.
Utbredelse
Slekten er bare kjent fra Bhutan.
Systematisk inndeling
Arten blir noen ganger plassert i slekten Agonotrechus. Systematikken følger Carabidae of the World.
HTC Tattoo
HTC Tattoo er en mobiltelefon utviklet av HTC. Den er basert på Android, og er HTCs andre telefon med brukergrensesnittet HTC Sense. Den ble lansert i september 2009.
Svartdalstunnelen
Svartdalstunnelen er den østligste delen av Operatunnelen, en motorveitunnel på en arm av under Ekeberg og Simensbråten. Den binder sammen resten av E6 i øst med delen Ekebergtunnelen i vest. Tunnelen er meter lang og åpnet for trafikk i august 2000, og trafikk­mengden er i underkant av 20 000 kjøretøyer. Den har en rampe fra Ryen mot Lodalsbruene (133 m) og en i motsatt retning (156 m). Den 20. september 2010 ble den en del av den nye Operatunnelen.
Clinton (Oneida County)
Clinton er en landsby i Oneida County i delstaten New York i USA. Innbyggertallet ved folketellingen i 2000 var 1 952. Den er oppkalt etter George Clinton, den første guvernøren av staten New York. Den første bosetningen fant sted rundt 1787.
Landsbyen Clinton, som er hjemsted for Hamilton College, er en del av byen Kirkland. Clinton var kjent som «skolelandsbyen» (village of schools) på grunn av de mange privatskolene som fantes i byen på 1800-tallet.
Fossum Idrettsforening (Skien)
Fossum Idrettsforening er et norsk idrettslag, stiftet på Hoppestad stasjon 4. juli 1934.
Geografi
Fossum IF Skien ligger 4 km nord for Skien sentrum og dekker området fra Mæla opp til Valebø/Modammen. Senter for medlemsmassen er Venstøp, Hoppestad, Limi og Gulset. Banene og klubbhuset ligger i flotte landlige omgivelser ved Hoppestadvegen.
Historie
Fra stiftelsesåret i 1934 og frem til 1960 ble det drevet en allsidig virksomhet. Det var fotball, friidrett, ski og dame håndball på programmet i disse årene. I begynnelsen på 1960-årene vokste naboklubben Gjerpen seg veldig stor, noe Fossum merket godt, i tillegg var det liten rekruttering og mangel på aktive i området. Klubbens beste tiår var 1980-årene. Da ble det drevet godt på både dame- og herresiden og i aldersbestemte klasser.
Anlegget
Fossum stadion ble anlagt i 1946 og åpnet i 1948. Klubbhuset stod ferdig i 1956 og ble ombygd og utvidet i 1975. Alt dette med god støtte fra Løvenskiold. I dag fremstår anlegget som en moderne og tidsriktig arena for fotball. Vi har hovedstadion med kunstgress og 7-er kunstgressbane. En treningsbane med grus og en avlastningsbane med naturgress. Gjennom 1990-årene foregikk det en nesten kontinuerlig nybygging og oppgradering av anlegget. Klubben hadde et konfliktfylt forhold til naboen og hans virksomhet i 40 år. Skien kommune kjøpte naboens eiendom i 2008, og i 2009 startet planleggingen av ny kunstgressbanen. Byggingen skjedde i løpet av 2010, og åpning av anlegget skjedde i juni 2010.
Organisasjonen
Fossum Idrettsforening driver i dag kun organisert fotballaktivitet. Den første store organisasjonsforandringen skjedde rundt 1960 da klubben kun hadde et fotballag igjen. Fotballgruppen og håndballgruppen blir selvstendige grupper under hovedforeningen fra 1974. Håndballen ble nedlagt i 1993. I 2009, i forbindelse med byggingen av nytt anlegg, ble det igjen behov for en hovedforening som i dag samarbeider tett med fotballstyret. Hovedforeningens ansvar er anlegget og klubbhuset. Klubben har de siste 20 årene hatt en stabil medlemsmasse på gjennomsnittlig 450 personer. En egen damegruppe eksisterte fra 1957 til 1999.
Klubben har 3 æresmedlemmer: Hermann Leopoldus Løvenskiold (1948), Einar Helleberg (1984), Viktor Arvesen (2009).
Sportslig
Det er damefotballen Fossum er kjent for. De har vært toneangivende i Telemark siden starten i 1971 og frem til i dag. Den beste perioden var først i 1980-årene. Det bør også nevnes jentelagenes utrolige rekke av KM og cup triumfer siden 1990 og til dags dato. Klubben har nå også et senior herrelag. Pr i dag drives det veldig godt med både gutte- og jentelag i alle aldere. Man er bevisst på å etablere rene jentelag så tidlig som mulig.
Alexander Aronsen
Alexander Aronsen (født 1990) er en norsk tidligere vektløfter som representerte T&IL National.
Han vant fire NM-gull i perioden 2006–2009.
Susanne (film)
Som kinofilm var Susanne i sin tid ganske uvanlig. Det var sjelden at svenske kinofilmer ble spilt inn på 16 mm, og det var enda sjeldnere at hele filmer ble ettersynkronisert.
Den ble spilt inn i byen Västervik i Kalmar län.
Handling
Tenåringsjenta Susanne er det eneste barnet til familien Dahlman. Hennes foreldre, som bor i en stor villa, har lite tid til overs for henne, da de har en omfattende sosial omgang. Susanne begynner å omgås en raggargjeng. Ungdommene holder fester i et hus, danser, drikker og kjører rundt i sine biler. Politiet kommer til deres tilholdssted, men de overbemanner konstabelen som skal kontrollere dem. Når de merker at forsterkninger har blitt tilkalt, flykter de. Susanne er forelsket i Ole. De flykter fra stedet sammen, men kolliderer med en møtende bil. Dennes sjåfør mister livet. Susanne får store hodeskader og ligger lenge bevisstløs. Olle får sprukket milt. Begge blir operert.
Etter sykehusoppholdet har Susanne blitt følelseskald og likegyldig for nesten alt. Hun vender tilbake til Olle. Susanne blir gravid, gifter seg med ham og føder barnet. De psykiske lidelsene har hun fremdeles og hun er ulykkelig. Susannes barn er nær ved å omkomme når barnevogna ruller ut i gaten. Dette sjokket påvirker henne og gjør at hun kan møte virkeligheten på en ny måte.
Cold Shoulder
«Cold Shoulder» er en singel av den britiske artisten og låtskriveren Adele fra hennes debutalbum 19.
Lydspor
UK – CD & 7-inch Vinyl
iTunes EP Cold Shoulder – EP
Samarium
Samarium er et grunnstoff med kjemisk symbol Sm og atomnummer 62.
Historie
På 1800-tallet var kjemiske undersøkelser av grunnstoff ofte forbundet med vanskeligheter. Spesielt gjaldt dette nært beslektede grunnstoff som ofte var vanskelig å separere med datidens metoder. Historien om samariums oppdagelse er et eksempel på dette.
I 1880 forsket den franske kjemikeren Paul Émile Lecoq de Boisbaudran på et stoff som kaltes didymium. Andre kjemikere hadde trodd at didymium kunne være et nytt grunnstoff, men Boisbaudran mente at det besto av minst to uoppdagede grunnstoff. Nesten samtidig, og uavhengig av Boisbaudran drev en sveitsisk kjemiker, Jean Charles Galissard de Marignac, sine egne studier av didymium. Han greide å separere det i to forskjellige stoff som han kalte didymium og samarium. Han erklærte samarium som et nytt grunnstoff. Marignacs arbeid ble ansett for å være korrekt i nesten 20 år, inntil en annen fransk kjemiker, Eugène-Anatole Demarçay, oppdaget at samarium kunne splittes i to forskjellige stoff som han kalte samarium og europium. På grunn av disse komplikasjonene krediteres enten Boisbaudran, Marignac, Demarçay eller alle tre med oppdagelsen av grunnstoffet samarium.
Samarium er oppkalt etter mineralet samarskitt som igjen er oppkalt etter den russiske gruveingeniøren Vasili Samarsky-Bykhovets.
Onur Uras
Onur Uras (født 1. januar 1985) er en tyrkisk svømmer.
Framnesveien (Oslo)
Framnesveien (6-16) er en vei på Skillebekk i bydel Frogner i Oslo. Den går i retning nordøst/sørvest på sørsiden av Munkedamsveien og vestsiden av Framneshaven. Begge endene er blindveier. Gatene Skillebekk, Terningbekk og Svoldergata forbinder Framnesveien med Niels Juels gate og resten av gatenettet.
Samarium
Egenskaper
Under normale temperatur- og trykkforhold opptrer dette lantanoidet som et sølvskinnende metall. Sammenlignet med andre lantanoider er samarium relativt lite reaktivt. I tørr romtemperert luft er det relativt stabilt, men i fuktig luft dannes det raskt et passiviserende gulaktig oksidsjikt. Blankt ukorrodert Samarium i kontakt med oksygen selvantenner ved temperaturer over 150 °C. Det reagerer kraftig med vann i en kjemisk reaksjon som produserer hydrogen og samariumhydroksid.
Onur Uras
Han representerte Tyrkia under Sommer-OL 2004 i Athen, der han ble utslått i forsøksheatet på 100 meter butterfly.
Framnesveien (Oslo)
Navnet ble vedtatt i 1896 og kommer av Framnes løkke, som altså hadde hovedbygning i Framneshaven. Denne bygningen ble revet i 1981.
Moshé Feldenkrais
Moshé Pinchas Feldenkrais (født 6. mai 1904, død 1. juli 1984) var en israelsk fysiker og grunnlegger av Feldenkraismetoden, en metode utformet for å forbedre menneskers evner til å fungere ved å øke sin selvinnsikt gjennom bevegelse. Han ble født i Russland, men familien utvandret til området som i dag utgjør Israel da han var 13 år gammel.
Oseaniamesterskapet i håndball for kvinner 2011
Oseaniamesterskapet i håndball for kvinner 2011 ble arrangert i Wellington på New Zealand i 2011.
Samarium
Egenskaper
Samarium antar en av tre krystallstrukturer avhengig av temperaturen; ved temperaturer under 734Bq/m3°C tar det α-formen, mellom 734Bq/m3°C og 922Bq/m3°C β-formen, og over 922 °C γ-formen.
Samarium anses som lite til middels giftig, og kan virke irriterende på hud og slimhinner.
Isotoper
Naturlig forekommende samarium består av syv forskjellige isotoper, hvorav fire er stabile: 144Sm (3,1 %), 150Sm (7,4 %), 152Sm (26,7 %) og 154Sm (22,7 %), og tre er ustabile: 147Sm (halveringstid 1,06 · 1011 år, 15,0 %), 148Sm (halveringstid 7 · 1015 år, 11,3 %) og 149Sm (halveringstid 2 · 1015 år, 13,8 %). I tillegg finnes 23 kjente kunstig fremstilte ustabile isotoper hvor 146Sm har lengst halveringstid med 1,03 · 108 år. 151Sm har halveringstid på 90 år, og 145Sm har halveringstid på 340 dager. De andre isotopene har alle halveringstider under 1 døgn, og de fleste under 1 time.
CAS-nummer: 7440-19-9
Forekomst
Samarium finnes ikke i ren form naturlig, men finnes i mange mineraler som monazitt, bastnäsitt og samarskitt. Det er det 5. vanligste av sjeldne jordmetaller og fire ganger vanligere enn tinn. Samariumholdige mineraler finnes i USA, Kina, Brasil, India, Australia og Sri Lanka. Det produseres årlig omkring 700 tonn samariumoksid på verdensbasis, og gjenværende forekomster er anslått til å være rundt 2 millioner tonn.
Anvendelse
Før utviklingen av separasjonsteknologi med ionebytting på 50-tallet hadde ikke rent samarium noen kommersiell bruk.
Samariumjodid (SmI2) brukes som katalysator for å uskadeliggjøre PCB-gifter (Polyklorerte bifenyler). Samarium brukes i legering med kobolt for å lage sterke permanentmagneter. Sammen med andre sjeldne jordmetaller brukes det i lysbuelamper. Samarium brukes også som nøytron-fanger i kjernereaktorer. Samariumoksid brukes i optisk glass for å absorbere infrarød stråling. Samarium brukes også som tilstning i kalsiumfluorid-krystaller i masere og lasere.
MF «Raunefjord»
MF «Raunefjord» er en gassdreven bilferje bygget i 2007 for Fjord 1 Nordvestlandske. Ferjen ble da satt inn i ruten Halhjem-Sandvikvåg til 2018, På grunn av tapt anbud ble den flyttet til ferjesambandet Mortavika–Arsvågen.
«Raunefjord» er en av fem gassdrevne ferjer som er i drift på E39 mellom Stavanger og Bergen. Fra 2007 og ut 2018 gikk «Raunefjord» i rute på Ferjesambandet Halhjem–Sandvikvåg. De andre gassferjene er:
Trapezius
Trapezius, trapesmuskelen eller kappemuskelen er en stor overfladisk muskel som strekker seg fra toppen av ryggraden/bunnen av kraniet og ned til starten av korsrygg-muskelen, som starter cirka midt på ryggen.
Sverige under EM i svømmesport 1926
Sverige deltok under EM i svømmesport 1926 i Budapest, Ungarn i 1926.
Anolyn Lulu
Anolyn Lulu (født 3. januar 1979) er en vanuatisk bordtennisspiller. Hun representerte landet sitt under Sommer-OL 2012 i London, der hun ble utslått i den innledende runden.
Ordo Crucis
Ordo Crucis er en orden innenfor Den norske kirke. Ordenen er åpen for både kvinner og menn. Ordenen ble stiftet av teologiske studenter fra Det teologiske fakultet (UiO) den 26.april 1933. Ordo Crucis ledes av et kollegium på tre. Kollegiets leder bærer tittelen prior. Ordo Crucis sin første prior var Hans N. H. Ording
I Ordo Crucis sin spiritualitet står skriftemålet, tidebønnene og gjensidig forbønn sentralt.
Ordo Crusis var i 1933 kun åpen for menn, og for teologistudenter og prester. Ordenen ble under krigen også åpen for lekmenn, senere for kvinner, og til sist også åpnet for medlemmer av andre kristne kirkesamfunn enn Den norske kirke.
Otto Hermann Pesch
Otto Hermann Pesch (født 8. oktober 1931 i Köln i Tyskland, død 8. september 2014 i München) var en tysk tidligere dominikanerprest og katolsk teolog.
Dominikanerpater
Pesch ble medlem av dominikanerordenen i 1952 og ble presteviet i prest 1958.
fratrådt ordenen, senere virke
Pesch ble angasjert innen kontroversteologien, en hovedsakelig tysk teologisk bevegelse som ble til på 1700-tallet og og var preget av synspunkter som stod i motstrid med Tridentinerkonsilets teologi.
Han var korrespondere medlem av Ökumenischet Arbeitskreis evangelischer und katholischer Theologen og en av sin samtids få katolske Luther-forskere.
Süloğlu
Süloğlu er en by med 7 159 innbyggere (2017) i den tyrkiske provinsen Edirne. Den ligger nordøst for Edirne, nordvest for Kırklareli, sørøst for Lalapaşa og sørvest for Kofçaz.
Lars Hertervigs plass (Stavanger)
Lars Hertervigs plass i Stavanger ligger mellom Tanke Svilands gate og Løkkeveien, vest for Gamle Stavanger. Her står en statue av maleren Lars Hertervig, laget av Stinius Fredriksen i 1948. På motsatt side av Tanke Svilands gate ligger grøntområdet Rudlå.
Seaborgium
Seaborgium er et kunstig fremstilt radioaktivt grunnstoff med kjemisk symbol Sg og atomnummer 106.
Historie
Seaborgium ble offisielt oppdaget i juni 1974 av en amerikansk forskergruppe ledet av Albert Ghiorso i Lawrence Radiation Laboratory ved Berkeley-universitetet i California, USA. De rapporterte fremstillingen av isotopen 263Sg (med en halveringstid på ett sekund) ved å bombardere 249Cf (californium) med 18O (oksygen):
Forskerne bak oppdagelsen foreslo å oppkalle det nye grunnstoffet etter Glenn T. Seaborg, en av oppdagerne til flere av grunnstoffene i aktinoide-serien. Forslaget møtte motstand, og i den påfølgende debatten ga IUPAC stoffet det midlertidige navnet unnilhexium (kvasi-latinisering av tallene en-null-seks) med kjemisk symbol Unh. Uenigheten om navnevalg fortsatte for flere av de nyoppdagede grunnstoffene og ble ikke løst før i 1997 da et kompromiss ble inngått, og navnet seaborgium offisielt ble godkjent.
Seaborgium har også vært kalt eka-wolfram.
Egenskaper
Seaborgium er et kunstig fremstilt transisjonsmetall. Svært lite er fremstilt, noe som gjør at de kjemiske og fysiske egenskapene for en stor del er ukjente. Basert på dets plass i periodesystemet antas det at det er et fast stoff med egenskaper som minner om wolframs.
Isotoper
Seaborgium har ingen stabile isotoper. Pr. 2018 er 11 isotoper kjent, og de mest stabile er 271Sg med halveringstid 2,4 minutter, 266Sg med halveringstid 21 sekunder, og 265Sg med halveringstid	16,2 sekunder. De fleste av isotopene kan nedbrytes ved spontan kjernespalting (fisjon).
CAS-nummer 54038-81-2.
Forekomst
Seaborgium forekommer ikke naturlig, men blir fremstilt i laboratorier.
Anvendelse
Det finnes pr. dags dato ingen bruksområder for seaborgium, bortsett fra forskningsformål.
Ingrid Andreassen
Ingrid Kathrine Andreassen (født 25. juli 1948) er en norsk tidligere fotballspiller som representerte BUL. Hun ble cupmester fire ganger (1978, 1979, 1980, 1982) med BUL.
Hun spilte også 8 kamper for det norske landslaget.
Linda Kværnø
Linda Kværnø (født 1978) er en norsk tidligere vektløfter fra Sandstad som representerte Hitra VK.
Hun vant fire NM-gull i perioden 1993–2001. Hun var bare 14 år da hun vant sitt første NM-gull i 1993.
Kværnø ble rangert som nummer 505 på listen over de 1000 beste idrettsutøverne i Trøndelag på avisa Nidaros sin kåring i 2020.
Tracey Mosley
Tracey Mosley (født 25. september 1973 i Sydney), australsk softballspiller som deltok i de olympiske leker 2004 i Athen og 2008 i Beijing.
Mosley vant en olympisk sølvmedalje i softball under sommer-OL 2004 i Athen. Hun var med på det australske laget som kom på andreplass i softballturneringen bak USA. Australia tapte finalen til USA med 1-5.
Fire år senere, under sommer-OL 2008 i Beijing, vant hun en bronsemedalje med det australske softballdamelandslaget. De kom på tredjeplass bak Japan og USA.
Jacques-Auguste de Thou
Jacques-Auguste de Thou eller latinisert Thuanus (født 8. oktober 1553 i Paris, død 7. mai 1617 i samme by) var en fransk humanist, jurist, embetsmann og diplomat.
Liv
Han var sønn av embetsmannen Christophe de Thou (1508–1582), og nevø av biskopen av Chartres Nicolas de Thou. Etter teologiske studier fulgte han som ung mann diplomaten Paul de Foix på en lang reise til Italia, og fikk deretter et prebende. Men snart forlot han den geistlige embetsbanen, skaffet seg et embete som jurist, og giftet seg. I 1588 ble han utnevnt til statsråd og kom dermed til å delta i den franske politikken i de følgende årene. Han utførte også en reise som diplomat til Tyskland og Italia. I 1598 deltok han i utarbeidelsen av det berømte Nantes-ediktet. Etter Henrik IVs død var han ikke lenger like ansett ved det franske hoffet. Han ble forbigått ved utnevnelsen til førstepresident ved parlamentet (domstolen) i Paris, og trakk seg etter hvert tilbake fra statstjensten.
Verk
De Thou skrev et stort historieverk på latin, Historiae sui temporis, som beskriver Europas historie fra 1543 til 1607, og var tenkt som en fortsettelse av Paolo Giovios (Jovius) historieverk. Verket ble satt på Index librorum prohibitorum i 1609. Det ble senere oversatt til fransk. I 1620 utkom de Thous erindringer eller Vita, som trolig bare delvis er skrevet av ham selv.
Generation P
Generation P (originaltittel: Generation "П") er en russisk film fra 2011, regissert av Victor Ginzburg.
Filmen var en kronikk over fremveksten av reklame-industrien i det post-sovjetiske Russland.
Ogni pritona
Ogni pritona (originaltittel: Огни притона) er en russisk film fra 2011, regissert av Aleksandr Gordon.
Handling
På 1950-tallet i Odesa driver en sjarmerende kvinne et hemmelig bordell. Men hun er lei av alle forretningsproblemene hun opplever, og hun ønsker å snart stifte sin egen familie. Endelig gir skjebnen henne en mulighet til å oppnå alle drømmene hennes, men denne veien er heller ikke enkel for henne.
Poul Madsen
Poul Madsen (født 1527, død 1590) var en dansk professor og teolog, og han var biskop i Sjællands stift fra 1569 til sin død.
Kun 34 år gammel ble han valgt til biskop i Ribe stift etter Hans Tausen. Dette embetet hadde han i 7 år. Men etter Hans Albertsens død i 1569 ble han valgt til biskop i Sjælland, det høyeste embetet i den danske kirke.
Poul Madsen døde 30. oktober 1590, 63 år gammel. Han var gift fire ganger, men levde sine siste 12 år som enkemann.
Gordon Touw Ngie Tjouw
Gordon Touw Ngie Tjouw (født 1985) er en surinamsk svømmer.
Han representerte Surinam under Sommer-OL 2004 i Athen, der han ble utslått i forsøksheatet på 100 meter butterfly.
Ål kirke (Gran)
Pipeorgel fra J.H.Jørgensen Orgelfabrik, Oslo/Dietrich Johannes Buder Orgelverksted AS, Bergen, bygget i 1934.
Lalapaşa
Lalapaşa er en by med 6 601 innbyggere (2017) i den tyrkiske provinsen Edirne. Den ligger nordøst for Edirne, nordvest for Süloğlu, sør for Bulgaria og vest for Kofçaz.
Oseaniamesterskapet i håndball for kvinner 2013
Oseaniamesterskapet i håndball for kvinner 2013 ble arrangert i Wellington på New Zealand i 2013.
Løkkeveien (Stavanger)
Løkkeveien (1–111, 8–90) i Stavanger går fra Bjergsted i nord til rundkjøringen ved Kannikparken like ved fylkesadministrasjonen i gamle Stavanger sykehus. Midt i Løkkeveien ligger krysset ved Ny Olavskleiv, som kommer sørvestover i en tung bakke fra hovedpostkontoret. Her ligger blant annet studenthuset Folken, SAS-hotellet og Clarion-hotellet. I nord ligger Løkkeveien vest for Gamle Stavanger.
Mariann Mortensen Kvistnes
Hun spilte også 45 kamper for det norske landslaget.
Tiramisù
Tiramisù er en av de mest kjente italienske dessertene. Den består av savoiardi, på norsk ofte kalt fingerkjeks dynket i kaffe og/eller marsala og mascarpone-krem. Navnet tiramisù på italiensk betyr «trekk meg opp» (tirami su), uttales (tiramiso), en referanse til den oppkvikkende effekten av kaffe (koffein) og sukker. På trass av den utbredte oppfatningen at tiramisù opprinnelig ble til på 1970-tallet i byen Treviso i Veneto i den østlige delen av Nord-Italia, er denne teorien ikke korrekt, selv om Treviso trolig skal ha æra for å ha gjort denne desserten kjent. Det er nemlig dokumentert at tiramisù er en relativt ny oppfinnelse, og at den kommer fra regionen Friuli på grensa til Slovenia og Østerrike. I en restaurant i Pieris i provinsen Gorizia/Gurize/Gorica ble det servert allerede på 1940-tallet en dessert som i 1948 fikk navnet tirime su på friulisk. Selv om navnet i praksis var identisk, dreide det seg om en helt annen dessert, som inneholdt verken fingerkjeks, mascarpone eller kaffe, og som ble servert på stetteglass. Det er derimot dokumentert med en restaurantrekning fra 1959 og to meny fra 1963 og 1965 at den nåværende versjonen av desserten ble servert under navnet tiramisù (italiensk) eller tirimi-su (friulisk) på et hotell i Tolmezzo i Carnia (Udine). I 2017 føyde det italienske Ministeriet for landbruks-, ernærings- og skogbrukspolitikk tiramisù til den offisielle lista over tradisjonelle jordbruksprodukter og næringsmidler for regionen Friuli-Venezia Giulia.
Aram-Damaskus
Aram-Damaskus var et arameisk oldtidsrike rundt Damaskus i dagens Syria som eksisterte fra slutten av 1100-tallet f.Kr. og fram til 734 f.Kr. Kilder for dette riket kommer fra tekster som kan bli delt i tre kategorier: assyriske annaler; arameiske tekster, og den hebraiske Bibelen (Det gamle testamente).
Den største andelen av tekstkilder kommer fra Assyria. Det er imidlertid ofte flere kopier av de samme tekstene. Mange av tekstene er annaler fra assyriske konger som Salmanassar III, Adad-Nirari III, og Tiglat-Pileser III. Tekstene nevner Aram-Damaskus fra et assyrisk perspektiv, men er på mange måter informative om styrken til dette riket og gir flere navn på dets herskere.
Arameiske kongeinskripsjoner er sjeldne, og kun en kongelig stele fra Aram-Damaskus har blitt behørig identifisert — Tel Dan-stelen. Andre kilder på arameisk som har kastet lys over historien til Aram-Damaskus inkluderer to «bytte-inskripsjoner» så fjernt fra hverandre som Eritrea og Samos, og Zakkurstelen. Den hebraiske Bibelen gir flere detaljerte redegjørelser fra historien til Aram-Damaskus, hovedsakelig dets forhold og politikk mot oldtidens Israel. Kildene for den tidligste historie er bortimot ikkeeksisterende. I en annal datert til Tiglat-Pileser I (1114-1076 f.Kr.) kan det leses at det arameiske folket begynte å bosette seg i den sørlige halvdelen av hva som er dagens Syria. Det er også tekster i Bibelen som nevner kong David av Israels kamper mot arameere i sørlige Syria på 900-tallet f.Kr., se Andre Samuelsbok 9:6-19.
De første pålitelige dataene som kan bli funnet på 800-tallet f.Kr. da arameiske, assyriske og hebraiske tekster nevner en stat med hovedstad i Damaskus. Denne staten hadde tilsynelatende nådd sitt høydepunkt på slutten av 800-tallet f.Kr. under sin konge Hasael som i henhold til assyriske tekster kjempet mot assyrere, og i henhold til arameiske tekster hadde en del innflytelse over den nordsyriske staten Unqi, og i henhold til hebraiske tekster, erobret hele Israel. I sørvest nådde Aram-Damaskus over det meste av Golanhøyden og til Genesaretsjøen.
På 700-tallet f.Kr. hadde kong Resin, var den siste kungen av Aram-Damaskus, vært underlagt Tiglat-Pileser III, konge av Assyria. En gang rundt 732 f.Kr. allierte han seg med Pekah, konge av Israel, for å angripe Akas, konge av Judea. Akas appellerte derimot til Tiglat-Pileser III for hjelp, noe den assyriske kongen gjorde etter Judea underkastet seg og betalte tributt til Assyria. Som et resultat angrep assyrerne Aram-Damaskus og underla seg riktet direkte. I henhold til Andre Kongebok 16:9 ble befolkningen deportert og Resin henrettet. Dette er bekreftet av Tiglat-Pileser III i hans nedtegnelser i sine inskripsjoner.
Arkeologiske undersøkelser av Aram-Damaskus har vist nesten ingenting. Utgravninger i Damaskus er vanskelig å utføre på grunn av den moderne bosetningen i byen. Andre byer i riket har ikke blitt positivt identifisert fra tekstlige kilder, og utgravninger av jernalderfunn rundt Damaskus er bortimot ikkeeksisterende. Den materielle kulturen til steder lengre sør, som eksempelvis Tell-Ashtara, Tell er-Rumeith, et-Tell, Tel-Dan, og Tell el-Oreme, viser ikke mange trekk som skiller seg fra den materielle kulturen i nordlige Israel.
Catch-Gamer
Catch-Gamer (CG) var en norsk ungdomsportal med fokus på videospill og et eget nettsamfunn. Portalen var tidligere kjent som Norges største av sitt slag, men hadde de siste årene stadig synkende aktivitet. Etter en periode uten aktivitet og ingen aktiv ledelse, opphørte spillportalen i mai 2012.
Antimon
Antimon er et grunnstoff med kjemisk symbol Sb (av latin: stibium) og atomnummer 51.
Historie
Antimonsulfid Sb2S3 har vært kjent siden oldtiden og ble brukt som kosmetikk i Midtøsten og Egypt. I metallurgisk historie finnes den tidligste beskrivelsen av en prosedyre for isolering av antimon i boken «De la pirotechnia» av Vannoccio Biringuccio, utgitt i 1540 i Italia. I vestlig alkymihistorie ble metallisk antimon beskrevet i det latinske manuskriptet «Currus Triumphalis Antimonii» av Prior Basilius Valentinus, antagelig rundt 1450. Ifølge Midtøstens alkymistiske historie var metallisk antimon kjent av Geber – «kjemiens far» – på 700-tallet. Det er imidlertid omstridt hvorvidt oversettelsene er korrekte.
Catch-Gamer
Team Catch-Gamer
Catch-Gamer hadde tidligere et Counter-Strike-lag, Team Catch-Gamer, som oppnådde følgende plasseringer:
Antimon
Historie
Opprinnelsen til navnet er usikker, men det kan komme fra gresk anthemon – blomst, eller anti-monos – ensomhet. En annen populær forklaring er at det kommer av anti-monachos eller fransk antimoine i betydning av noe sånt som «munkedreper», noe som forklares med at mange munker drev med alkymi, og antimon er giftig. Forvanskning av det arabiske ordet for antimonsulfid er også foreslått som opphav til navnet.
Det kjemiske symbolet ble først brukt av den svenske kjemikeren Jöns Jakob Berzelius og kommer fra stoffets latinske navn stibium.
Catch-Gamer
Tjenere
Catch-Gamer hadde mot slutten spilltjenere for følgende spill:
Antimon
Egenskaper
Antimon er et sprøtt sølvhvitt glinsende halvmetall med dårlig elektrisk og termisk ledningsevne. Det er også et av de få stoffene som øker volum når det går over fra flytende til fast form. Av utseende ligner antimon et metall, men de kjemiske egenskapene minner ikke om metall. Det korroderer ikke i romtemperert luft og vann, men blir angrepet av varme mineralske syrer og halogener. Over smeltepunktet brenner det i luft med en blåhvit flamme under dannelse av antimonoksid. Antimon binder seg lett til svovel.
Antimon og mange av dets kjemiske forbindelser er giftige.
Isotoper
CAS-nummer: 7440-36-0
Forekomst
Antimon er et relativt sjeldent stoff. Innholdet i jordskorpen blir anslått til mellom 0,2 og 0,5 ppm. Det finnes i over 100 forskjellige mineraler og kan også finnes naturlig i ren form. Antimon finnes oftest i stibnitt (Sb2S3) som også er den viktigste kilden til kommersiell fremstilling.
I 2007 ble det produsert 135 000 tonn antimon på verdensbasis. Kina var den største produsenten med 110 000 tonn (det meste fra fylket Lengshuijiang), etterfulgt av Bolivia (7 000 tonn) og Sør-Afrika (6 000 tonn). Verdens utvinnbare antimon-reserver anslås til 2,1 millioner tonn, hvorav 790 000 tonn ligger i Kina.
Prisen på antimon lå i 2007 omkring 5,50 USD per kg.
Victor Ginzburg
Victor Lvovitsj Ginzburg (Виктор Львович Гинзбург; født 1959) er en russisk regissør og manusforfatter.
Antimon
Anvendelse
Antimon brukes i halvleder-industrien i dioder, infrarøde detektorer og Hall-effekt apparater. Blys hardhet og mekanisk styrke øker hvis det legeres med antimon, og blyakkumulatorer (bilbatterier) er derfor et viktig bruksområde. Antimonforbindelser brukes til flammehemmende stoff, keramikkemalje, glass og maling.
Conrad Francis
Conrad Francis (født 8. august 1981) er en srilankisk svømmer.
FLK «Hvalen»
FLK «Hvalen» var et flytende hvalkokeri eid av den norske selskapet A/S Hvalen ved skipsreder Lars Christensen i Sandefjord, senere ved skipsreder Nils Bugge i Tønsberg. Skipet ble bygget av Sir Raylton Dixon & Co i Middlesbrough og overlevert C. G. Dunn & Co Ltd i 1892 som lasteskipet DS «Fallodon Hall».
Den første fangstsesongen, i 1910/11, kartla kaptein Hans Borge på «Hvalen» South Sandefjord Anchorage (også kalt Michelsen Harbour) på Trinity Island ved Antarktishalvøya. Senere ble Wilhelmina Bay i Graham Land benyttet som havn. Våren 1914 solgte Lars Christensen A/S Hvalen og det flytende kokeriet til Nils Bugge i Tønsberg, som også disponerte Hvalfangerselskabet Hektor.
Arsen
Arsen er et grunnstoff med kjemisk symbol As og atomnummer 33. Atommassen (µ) er 74,9. Navnet kommer fra gresk αρσενικόν arsenikón, som igjen stammer fra persisk زرنيخ al-Zarnikh som betyr gyllen. Det kjemiske symbolet ble foreslått av den svenske kjemikeren Jöns Jakob Berzelius i 1814.
Historie
I middelalderen ble arsenikk (arsentrioksid) påvist i ovnsrøyk fra smelteverk. Den tyske katolske biskopen og vitenskapsmannen Albertus Magnus beskrev i 1250 fremstillingen av arsen gjennom kjemisk reduksjon av arsenikk med kull. Han blir derfor ansett for å være grunnstoffets oppdager.
Paracelsus innskrev det på 1500-tallet i sin fortegnelse over helbredende stoffer. Omtrent til samme tid ble arsenpreparater i den kinesiske ensyklopedi Ben cao gang mu, skrevet av legen og farkeologen Li Shizhen. Denne forfatteren fremhever dets bruk som pesticid på rismarkene.
I 1649 isolerte den tyske fysikeren Johann Schröder arsen ved å varme opp arsenikk, og publiserte to forskjellige fremstillingsmetoder.
Arsen er funnet i håret til den 5 300 år gamle is-mumien Ötzi, noe som kan tyde på at han har arbeidet med arsen-forurenset kobbermalm.
I engelskspråklige land refererer navnet arsenic til grunnstoffet, og ikke til arsenikk.
Egenskaper
Halvmetallet arsen er kjemisk lik sin periodiske gruppe-nabo fosfor, og inngår i fargeløse, luktfrie og krystallinske oksider som er hygroskopiske og som lett løses i vann. Arsensyre (H3AsO4) er i likhet med fosforsyre en svak syre. Både arsen og fosfor danner en ustabil gasshydridforbindelse som i arsens tilfelle er arsin (AsH3), en meget giftig luktløs gass (men som får en lukt av hvitløk på grunn av oksidasjon). Den kjemiske likheten mellom arsen og fosfor er så stor at arsen kan delvis ta fosfors plass i biokjemiske prosesser, noe som gjør det til et giftig stoff.
Arsen sublimerer ved 616 °C under atmosfærisk trykk (går direkte fra fast form til gassform uten å være innom væskeform). Arsen i væskeform opptrer bare ved 20 atmosfærers trykk og over, noe som forklarer hvorfor smeltepunktet er høyere enn kokepunktet. Ved oppvarming i luft dannes arsentrioksid (AsO3) som avgir en hvitløkslignende lukt, en lukt som også kan frembringes ved å slå på arsenmineraler med hammer.
Isotoper
Naturlig forekommende arsen består utelukkende av den stabile isotopen 75As. I tillegg er 32 kunstig fremstilte ustabile (og dermed radioaktive) isotoper kjent. De mest stabile av disse er 73As med halveringstid 80,30 døgn, 74As med halveringstid 17,77 døgn, 71As med halveringstid 2,72 døgn, 77As med halveringstid 1,6181 døgn, 72As med halveringstid 1,09 døgn, og 76As med halveringstid 1,0778 døgn. Alle de resterende isotopene har halveringstider kortere enn 1 døgn, og de fleste kortere enn 1 time.
CAS-nummer: 7440-38-2
Forekomst
Arsen finnes praktisk talt overalt i jordskorpen, men i lave konsentrasjoner. Det forekommer også naturlig i ren form, og er det 53. vanligste grunnstoffet på Jorden. I atmosfæren finnes arsen i form av arsenoksid-partikler. Noe av dette kommer fra vulkanutbrudd og fra bakteriell nedbrytning av arsenforbindelser. En stor del av arsen-utslippene kommer fra fossilt brensel som kull og olje. Arsenkonsentrasjonen i luft ligger mellom 0,5 til 15 nanogram pr. kubikkmeter.
De vanligste arsenmineralene er arsenkis (arsenopyritt), orpiment og realgar. Den viktigste kilden til kommersielt tilgjengelig arsen er imidlertid ikke fra disse mineralene, men som et biprodukt av kobber-, bly-, kobolt- og gull-utvinning.
I 2007 var Kina den største produsenten av arsentrioksid, med 50 % av verdensproduksjonen, fulgt av Chile, Marokko og Peru. Det ble totalt fremstilt 59 000 tonn arsentrioksid i 2007. Verdens utvinnbare arsen-reserver anslås til 20-30 ganger årlig verdensproduksjon.
Anvendelse
Arsenforbindelser har opp gjennom tiden vært mye brukt som fargepigment. I bronse fra bronsealderen er det funnet arsen, noe som gjør bronsen hardere. Arsenkonsentrasjonen (opp til 3 %) indikerer at det er tilsatt med hensikt Arsen brukes i bly-legeringer for å gjøre blyet sterkere og støpbart. Historisk har også arsen vært brukt i kobber-legeringer og hudsalver.
Den mest kjente (eller beryktede) arsenforbindelsen er kanskje arsentrioksid (As2O3) eller arsenikk. Arsenikk har vært brukt i rottegift, som sprøytemiddel og til impregnering av trevirke. Disse bruksområdene er de senere år blitt forbudt på grunn av giftigheten og den potensielle miljøtrusselen de utgjør. Arsenikk har også vært brukt av giftmordere – både i virkeligheten og i litteraturen.
Arsen brukes også i elektronikk, blant annet i LCD-skjermer, og som doteringsstoff ved produksjon av halvledere. Galliumarsenid (GaAs) er et mye brukt halvledermateriale i integrerte kretser.